اخبار اردو (جریدہ)

ماہنامہ اخبار اردو پاکستان کا معتبر و معروف تحقیقی و ادبی جریدہ ہے جسے ادارہ فروغ قومی زبان، اسلام آباد سے شائع کرتا ہے۔ 

 اغراض و مقاصد 
اخبار اردو کا کے اجرا کا مقصد تھا کہ اس کے توسط سے مقتدرہ قومی زبان (موجودہ ادارہ فروغ قومی زبان) کے منصوبوں، اردو زبان کا نفاذ بطور قومی و دفتری زبان اور قومی زبان کے حوالے سے دیگر علمی و تحقیقی سرگرمیوں سے قوم کو مستقل طور پر باخبر رکھنا تھا۔ص 515، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

 تاریخ 
اخبار اردو کا اجراجولائی 1981ء میں مقتدرہ قومی زبان نے کراچی سے کیا۔ یہ جریدہ جولائی 1981ء سے اپریل 1983ء تک کراچی سے شائع ہوتا رہا اور اگست، 1983ء میں مقتدرہ قومی زبان کے صدر دفتر کی اسلام آباد منتقلی کے بعد وہاں سے شائع ہونے لگا۔ اس کے پہلے مدیر مسؤل ڈاکٹر افتاب احمد، مدیر اعزازی ڈاکٹر معین الدین عقیل تھے۔ اخبار اردو کے عملہ ادارت میں وقتاً فوقتاً جو شخصیات شامل رہیں ان میں ڈاکٹر معین الدین عقیل، پروفیسر شریف کنجاہی، ڈاکٹر اختر راہی، ڈاکٹر ایم سلطانہ بخش، ڈاکٹر انعام الحق جاوید، ڈاکٹر گوہر نوشاہی، عقیل عباس جعفری اور سردار احمد پیرزادہ قابلِ ذکر ہیں۔

 مزید دیکھیے 
 ادارہ فروغ قومی زبان

 حوالہ جات 

زمرہ:اردو رسائل
زمرہ:پاکستان میں 1981ء کی تاسیسات
زمرہ:پاکستانی رسائل و جرائد
زمرہ:پاکستانی ماہنامہ رسالے
زمرہ:مجلات